# Behovsbeskrivelse

Løsningen skal ivareta pasientsikkerhet gjennom alle leddene i legemiddelhåndteringen for kreftbehandling; fra legen **ordinerer** legemidlet til en pasient, via **produksjon** i sykehusapotekene, til **administrasjon** hos pasienten. Helse Nord har ambisjoner om at medikamentell kreftbehandling skal skje i en lukket legemiddelsløyfe. Systemet må etterleve krav i norsk lovverk.

Det er identifisert at sykehusapotek ønsker at løsningen gir støtte til å:

* Beregne kurer maskinelt, slik at jeg slipper manuell utregning
* Produsere riktig (kvalitet og kvantitet) i riktig emballasje
* Jobbe mer selvstendig, slik at jeg slipper sidemannskontroll
* Jobbe mer effektivt, slik at jeg slipper avbrytelser / henvendelser
* Planlegge arbeidet mitt bedre, fordi jeg får bedre oversikt over behovene
* Kunne følge medikamentene fra bestilling til levering av kur
* Kommunisere effektivt med legene og sykepleierne
* Jobbe heldigitalt med elektronisk sporbarhet
* Samarbeide bedre på tvers i regionen
* Unngå å administrere kurer som har utløpt holdbarhet
* Samle arbeidet mitt i ett system, uavhengig av preparattype
* Produsere studiemedisin

Det er identifisert at klinikere (leger og sykepleiere) ønsker at løsningen gir støtte til å:

* Vurdere blodprøver og beregne pasientens kroppsoverflate, slik at riktig dose blir regnet ut automatisk
* Velge riktig kur
* Gjøre endringer effektivt i kurskjema når pasient har nye behov
* Effektivt bestille seriekur
* Tilpasse behandlingen etter tidligere bivirkninger
* Gi riktig kur til riktig pasient på avtalt tid
* Få oversikt over hva slags kur som er gitt ved andre sykehus
* Jobbe mer selvstendig, slik at jeg slipper sidemannskontroll
* Dokumentere nødvendig informasjon digitalt
* Vite når kurbestilling behandles av apoteket, slik at jeg kan planlegge behandling av pasienten bedre
* Holde oversikt på all relevant pasientinformasjon
* Vurdere og dokumentere pasientens tilstand underveis i behandlingen
* Kommunisere effektivt med store sykehus, sykehusapotek og kommunehelsetjenesten
* Tilberede kur på kreftavdelingen ved mindre sykehus